Diari Oficial de la Generalitat Valenciana


Sumari del DOGV 5203, del 21-02-2006 (2006/1479)

Informació pública de l'adjudicació del programa d'actuació integrada Eixample el Molí.
---------------------------------------------------------------------------------------

### Dades del document

Número de DOGV
:   5203

Data del DOGV
:   21-02-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/1479


Organisme emissor
:   Ajuntament de Castelló de Rugat

Tipus de document
:   Anunci

Informació pública de l'adjudicació del programa d'actuació integrada Eixample el Molí. [2006/M1479]  
L'Ajuntament en Ple, del dia 28 de desembre de 2005, entre altres va prendre l'acord següent:  
4. Adjudicació del programa d'actuació integrada Eixample el Molí a Promocions Planet-Molí, SL.  
Se sotmet a la consideració del Ple de la corporació l'oferta presentada per la mercantil Promocions Planet-Molí, SL per a l'adjudicació del programa d'actuació integrada per al desenvolupament del sector U-4 Zona Industrial Eixample el Molí, àrea de repartiment número 2 del Pla General d'Ordenació Urbana.  
Atés que l'informe tècnic favorable, emés per l'arquitecte municipal, en data 21 de desembre de 2005, és favorable.  
Atesos els informes emesos i de conformitat amb allò que s'ha preceptuat en la legislació urbanística vigent, la corporació, després de deliberar sobre el particular, per 7 vots a favor i 2 abstencions, acorda:  
Primer  
Estimar en la seua totalitat l'al·legació presentada per Iberdrola.  
Segon  
Desestimar en la seua totalitat l'al·legació presentada per Joan Boronat Lorente, en nom propi i dels seus germans Angeles i Josep Lluís Boronat Lorente, en el sentit reflectit en els informes tècnics.  
Tercer  
Adjudicar provisionalment la condició d'agent urbanitzador a l'entitat mercantil Promocions Planet-Molí, SL, amb les condicions establides en la proposició economicofinancera presentada per esta per 6.671.015,00 euros (IVA no inclòs), amb les condicions següents:  
. L'urbanitzador, en els instruments d'equidistribució que sotmeta a l'aprovació administrativa, avaluarà amb precisió, els drets aportats de tots i cada un dels propietaris de terrenys i/o drets.  
. Haurà de preveure l'inici de les obres d'urbanització dins del primer any de vigència del programa, de conformitat amb l'article 29.5 de la LRAU.  
. Posteriorment a la signatura del conveni específic d'electrificació amb la mercantil Iberdrola haurà d'aportar la documentació necessària que complemente o substituïsca la inicialment existent.  
. Haurà de comptar amb l'autorització de la Diputació de València per a les obres de canvi i connexió viària.  
. Haurà de comptar amb l'autorització de la Confederació Hidrogràfica del Xúquer per a l'execució de les obres de canalització i desviament del barranc que discorre per l'interior de la zona; i també, per a l'execució de l'EDAR específica d'aquest sector.  
. Hauran de suprimir-se els apartats G.c) i G.d) i la referència en el mateix apartat a la revisió de preus. Així com el punt V.b) referent a l'actualització de quotes.  
. En els terminis, punt VI.A), on diu 27 mesos es reflectirà un termini de 24 mesos, canviant, per tant, els terminis de la fase 2 passant de 24 mesos a 2l mesos.  
Quart  
Aprovar el conveni amb l'agent urbanitzador i facultar l'alcalde per a signar els documents corresponents.  
Cinqué  
Traslladar el programa a la Conselleria de Territori i Habitatge, als efectes prevists en l'article 47 de la LRAU, tot això condicionat a l'obtenció de la cèdula d'urbanització.  
El que es publica als efectes escaients.   
Castelló de Rugat, 28 de desembre de 2005.. L'alcalde: Vicent Moreno i Montañés.